‘உன்னால எப்படி பேச முடியுதுன்னு முதல்ல சொல்லு’ என்றாள்.அவள் கேட்டதை அது கண்டு கொள்ளவே இல்லை.அது பாட்டுக்கு தொடர்ந்தது.‘எழுதறது முதல்ல எழுதறவனுக்குப் புரியணும்.நீ எழுதி வைச்சிருக்கியே ஒருஅரைகுறை கட்டுரை அதுல ஒன்றுடன் ஒன்று எதாவது தொடர்பு இருக்கா?இந்த அழகுல ஒரு கவிதை வேற?அது முதல்ல கவிதையா?சரி விடு கட்டுரையில் பல வாக்கியங்கள் அர்த்தமற்றதா இருக்கு. நிறைய தாவல். உன்னோட சிந்தனையில் தாவல் இருக்கலாம் ஆனால் இப்படி எழுத்துல இருக்கக் கூடாது.அதோட இப்ப கனவைப் பத்தி நீ எழுதி என்ன ஆகப் போகுது?ஆதான் ப்ராய்ட்லேர்ந்து பல மேதைகள் அதைப் பத்தி எழுதியிருக்காங்களே. அவ்வளவு ஏன் உனக்குப் பிடிச்ச எழுத்தாளர் பாவ்லோ கொய்லோ கூட ஒரு புத்தகமே எழுதியிருக்காரே ஆல்கிமிஸ்ட். அதை நீ மூணு தடவை படிச்சிருக்கே.அப்ப கூட இப்படி அமெச்சூர்த்தனமா எழுதிட்டு இருக்கே?’ என்று அதட்டலாகச் சொன்னது.